b'\n_START_ARTICLE_\nTalci v Kraljevu\n_START_SECTION_\nOsebe\n_START_PARAGRAPH_\nJanez Megli\xc4\x8d, delavec. Lojze Novak, uradnik, \xc5\xa1aljivec iz Prlekije. Metod Vrhovnik, abiturient, pesnik. Ciril Lovren\xc4\x8di\xc4\x8d, mladoporo\xc4\x8den \xc5\xbeelezni\xc5\xa1ki uradnik. Jo\xc5\xbee Drenik, kova\xc4\x8d. Andrej Trpin, kmet. Fran Skalar, u\xc4\x8ditelj. Marta Lovren\xc4\x8di\xc4\x8d, Cirilova \xc5\xbeena. Jo\xc5\xbeek, Megli\xc4\x8dev sin\xc4\x8dek. Glas nem\xc5\xa1kega vojaka.\n_START_SECTION_\nObnova\n_START_PARAGRAPH_\nTalci, zaprti v bunkerju, \xc4\x8dakajo na smrt, pripovedujejo si svoje zgodbe, kar vzbudi Novakovo nejevoljo: \xc4\x8de bodo tako nadaljevali, bodo \xc5\xa1li pred strojnice kot cmerave babe. Sam se z vsemi silami trudi, da bi svoje sotrpine spravil v dobro voljo, vse - mraz, lakoto, pomanjkanje cigaret - obrne v \xc5\xa1alo. V celico plane Marta, Lovren\xc4\x8di\xc4\x8deva \xc5\xbeena; mo\xc5\xbeu je bila izposlovala re\xc5\xa1itev. On je najprej presre\xc4\x8den, nato se mu vzbudi sum: za kak\xc5\xa1no ceno? Marta se izogiba odgovoru, br\xc5\xbe razdeli med talce kup dobrot in \xc5\xbee mora iz celice. Skalar, ki je nekdaj gledal za Marto in zdaj njenemu mo\xc5\xbeu zavida re\xc5\xa1itev, izziva ga in namiguje. Lovren\xc4\x8di\xc4\x8d spozna, da je \xc5\xbeivljenje, re\xc5\xa1eno za tako ceno, brez vrednosti, raztrga papir, ki naj bi ga re\xc5\xa1il, in se pobota s Skalarjem. Nad obsojence pride mir, prevzame jih upanje, da bo njihova smrt ma\xc5\xa1\xc4\x8devana. S pesmijo Hej Slovani pogumno odidejo pred strojnice.'